CELEX: C2004/094/41
Language: el
Date: 2004-04-17 00:00:00
Title: Υπόθεση C-52/04Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με διάταξη της 17ης Δεκεμβρίου 2003 στην υπόθεση Personalrat der Feuerwehr Hamburg κατά Leiter der Feuerwehr Hamburg

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/20
            
         Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με διάταξη της 17ης Δεκεμβρίου 2003 στην υπόθεση Personalrat der Feuerwehr Hamburg κατά Leiter der Feuerwehr Hamburg
   (Υπόθεση C-52/04)
   (2004/C 94/41)
   Με διάταξη της 17ης Δεκεμβρίου 2003, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 10 Φεβρουαρίου 2004, το Bundesverwaltungsgericht, στο πλαίσιο της διαφοράς μεταξύ Personalrat der Feuerwehr Hamburg και Leiter der Feuerwehr Hamburg που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει την έννοια το άρθρο 1, παράγραφος 3, της οδηγίας 93/104/ΕΚ (1) του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας (ΕΕ L 307, σ. 18), σε συνδυασμό με το άρθρο 2, της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (ΕΕ L 183, σ. 1), ότι η πρώτη οδηγία δεν έχει εφαρμογή όσον αφορά τον χρόνο εργασίας των εργαζομένων στην άμεση επέμβαση μιας κρατικής πυροσβεστικής υπηρεσίας;
   
      (1)  EE L 307, σ. 18.